**Linus Oliver Nyman** (s. 11. heinäkuuta 1999 Helsinki) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä, mutta Nyman osaa pelata myös keskellä.

Ura
---

### Seuraura

Nyman on Jokereiden kasvatti. Hän oli kaudella 2013–2014 seuran C-nuorten toiseksi paras pistemies runkosarjassa tehoilla 13+37=50 Sami Moilasen jälkeen ja pudotuspeleissä tehokkain pisteillä 5+9=14. Nyman valittiin kauden päätteeksi C-nuorten toiseen tähdistökentälliseen. Seuraavan kauden hän pelasi pääasiassa B-nuorissa. Kaudella 2015–2016 Nyman pelasi kokonaan A-nuorissa. Hänet valittiin lokakuussa 2015 kuukauden tulokkaaksi. Nyman oli runkosarjassa joukkueen viidenneksi tehokkain pelaaja pisteillä 13+23=36 ja pudotuspeleissä joukkueen paras pistemies Aleksi Ainalin ja Ville Leskinen ja maalintekijä kahdella maalillaan.

OHL-joukkue Kingston Frontenacs varasi Nymanin 53. pelaajana CHL:n varaustilaisuudessa 2016. Hän siirtyi samana vuonna samaan joukkueeseen toisen suomalaisen, puolustaja Eemeli Räsäsen kanssa. Hän teki tulokaskaudellaan 68 ottelussa tehot 26+24=50, joilla hän oli joukkueen kolmanneksi paras pistemies. Hän voitti OHL:n tulokkaiden maalipörssin ja valittiin OHL:n tulokkaiden ensimmäiseen tähdistökentälliseen. Pudotuspeleissä Nyman teki 11 ottelussa tehot 7+4=11 ja oli joukkueen paras maalintekijä ja toiseksi tehokkain pelaaja Jason Robertsonin jälkeen.

Nymanin odotetettiin varattavan NHL:n varaustilaisuudessa 2017 myöhemmillä kierroksilla, mutta hän jäi kuitenkin hieman yllättäen kokonaan ilman varausta. Kaudella 2017–2018 Nyman oli tehoilla 39+46=85 Frontenacsin toiseksi paras pistemies Jason Robertsonin jälkeen. Hän sijoittui OHL:n pistepörssissä kymmenenneksi Sault Ste. Marie Greyhoundsin Boris Katchoukin kanssa. Nymanilla oli myös joukkueen paras teholukema puolustaja Jakob Brahaneyn kanssa lukemalla +25.

Kaudeksi 2018–2019 Nyman palasi Suomeen ja siirtyi kaksivuotisella SM-liigasopimuksella Rauman Lukkoon. Hän teki liigadebyyttinsä runkosarjan avauskierroksella 14. syyskuuta 2018 paikallisvastustaja Porin Ässiä vastaan. Nyman merkittiin Lukon kolmosketjun vasempaan laitaan Heikki Liedeksen ja Toni Koiviston viereen. Hän sai ottelussa jääaikaa 13 minuuttia. Liigauransa avausmaalin Nyman teki viidennessä ottelussaan 26. syyskuuta 2018 vieraissa Tapparaa vastaan. Kaikkiaan hänen tulokaskautensa toi 52 runkosarja- ja kuudessa playoff-ottelussa tehot 7+5=12. Kaudella 2019–2020 Nyman otti askeleita kehityksessään ja hän teki runkosarjassa tehot 15+18=33. Tammikuussa 2020 Nyman teki Lukon kanssa kaksivuotisen jatkosopimuksen.

Nyman jäi kaudella 2020–2021 melko vähille tehoille, sillä hän teki runkosarjassa vain tehot 2+14=16 ja jäi pudotuspeleissä ilman tehopisteitä. Nyman voitti kauden päätteeksi Suomenmestaruuden. Kaudella 2021–2022 hän teki Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan pääsarjauransa ensimmäisen kypärätempun. Nyman viimeisteli Lukon 3–6-voittoon päättyneessä ottelussa kolmannen osumansa vastustajan tyhjään maaliin. Hän teki CHL:ssä kaikkiaan viisi maalia, joilla Nyman jakoi Lukon sisäisen maalipörssin voiton Sebastian Revon kanssa. Maaliskuussa 2022 hän teki seuran kanssa kaksivuotisen jatkosopimuksen.

### Maajoukkueura

Nyman pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Nyman pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Hänet valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Nyman pelasi myös Ivan Hlinkan muistoturnauksessa vuonna 2016. Hän oli Suomen paras pistemies tehoilla 3+4=7 ja jakoi koko turnauksen pistepörssin kolmannen sijan Tšekin Filip Zadinan ja Venäjän Klim Kostinin kanssa. Nyman pelasi myös World U-17 Hockey Challengessa marraskuussa 2015. Yhteensä hän on pelannut 20 nuorten ja 23 poikien maaottelua.

Pelityyli
---------

*Future Considerations* -sivuston mukaan Nyman on lahjakas kahden suunnan sentteri sekä myös nopea laitahyökkääjä, joka on käyttökelpoinen kaikissa eri tilanteissa ja on nopea jaloistaan. *Hockeyprospect.com* -sivuston mukaan pieni koko rajoittaa kuitenkin hieman hänen peliään.

Muuta
-----

Nymanin pikkuveli Luka pelaa puolustajana monikansallisen Alps Hockey Leaguen italialaisjoukkue Unterland Cavaliersissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Jokerit | A-SM | 43 | 13 | 23 | 36 | 12 | 2 | 2 | 0 | 2 | 2 |
| 2016–2017 | Kingston Frontenacs | OHL | 68 | 26 | 24 | 50 | 14 | 11 | 7 | 4 | 11 | 0 |  |  |  |  |  |  | U18 | 6 | 3 | 2 | 5 | 2 |
| 2017–2018 | Kingston Frontenacs | OHL | 67 | 39 | 46 | 85 | 12 | 16 | 6 | 10 | 16 | 2 |
| 2018–2019 | Lukko | SM-liiga | 52 | 7 | 5 | 12 | 10 | 6 | 0 | 0 | 0 | 2 |  |  |  |  |  |  | JMM | 7 | 0 | 0 | 0 | 0 |
| 2019–2020 | Lukko | SM-liiga | 57 | 15 | 18 | 33 | 8 | – | – | – | – | – |
| 2020–2021 | Lukko | SM-liiga | 59 | 2 | 14 | 16 | 10 | 11 | 0 | 0 | 0 | 0 | Kanada-malja |
| 2021–2022 | Lukko | SM-liiga | 52 | 10 | 21 | 31 | 10 | 7 | 1 | 1 | 2 | 0 |
| 2022–2023 | Lukko | SM-liiga | 59 | 8 | 23 | 31 | 8 | 6 | 0 | 1 | 1 | 0 |
| 5 kautta | yhteensä | SM-liiga | 279 | 42 | 81 | 123 | 46 | 30 | 1 | 2 | 3 | 2 |

Lähteet
-------

* Linus Nyman The Internet Hockey Databasessa (englanniksi)
* Linus Nyman Eurohockey-sivustolla (englanniksi)
* Linus Nyman *Elite Prospects*. Everysport Media Group AB.  (englanniksi)

### Viitteet

1. ↑  Lukko lohkovoittoon Linus Nymanin hattutempun myötä – Nyman: "Otettiin joukkueena hieno voitto" *raumanlukko.fi*.  14.10.2021. Rauman Lukko Oy. Viitattu 14.10.2021.
2. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
3. 1 2  Linus Nyman The Internet Hockey Databasessa (englanniksi)
4. 1 2 3 4 5 6 7 8  Linus Nyman *Elite Prospects*. Everysport Media Group AB.  (englanniksi)
5. ↑  Elite Prospects - Jokerit U16 *eliteprospects.com*. Everysport Media Group AB. Viitattu 3.4.2019. (englanniksi)
6. ↑  Elite Prospects - Jokerit U20 *eliteprospects.com*. Everysport Media Group AB. Viitattu 3.4.2019. (englanniksi)
7. ↑  Elite Prospects - Kingston Frontenacs *eliteprospects.com*. Everysport Media Group AB. Viitattu 18.1.2020. (englanniksi)
8. ↑  Slawson, Devin: 2017 NHL Draft Recap: Top 5 Undrafted Players *thehockeywriters.com*.  26.6.2018. The Hockey Writers. Viitattu 4.5.2018. (englanniksi)
9. ↑  Elite Prospects - Kingston Frontenacs *eliteprospects.com*. Everysport Media Group AB. Viitattu 18.1.2020. (englanniksi)
10. ↑  OHL:ssä tehoja takonut hyökkääjälupaus Nyman Lukkoon - "Yksi Suomen lahjakkaimmista nuorista pelaajista" *Jatkoaika.com*.  6.5.2018. Jatkoaika r.y. Viitattu 15.5.2018.
11. ↑  Kokoonpanot *liiga.fi*.  14.9.2018. Jääkiekon SM-liiga Oy. Viitattu 15.9.2018.
12. ↑  Ottelutilastot *liiga.fi*.  14.9.2018. Jääkiekon SM-liiga Oy. Viitattu 15.9.2018.
13. ↑  Otteluseuranta *liiga.fi*.  26.9.2018. Jääkiekon SM-liiga Oy. Viitattu 27.9.2018.
14. ↑  Markkanen, Panu; Kauppinen, Juuso: Linus Nyman odottaa pitkää kevättä – "Pystyn tekemään kentällä omia juttujani ja tuomaan luovuutta" *liiga.fi*.  26.2.2020. Jääkiekon SM-liiga Oy. Viitattu 22.3.2020.
15. ↑  Linus Nyman jatkaa Lukossa kahden vuoden sopimuksella *raumanlukko.fi*.  17.1.2020. Rauman Lukko Oy. Viitattu 18.1.2020.
16. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
17. ↑  Elite Prospects - Lukko *eliteprospects.com*. Everysport Media Group AB. Viitattu 19.5.2022. (englanniksi)
18. ↑  Westerlund, Jenna: Lukko solmi tärkeän jatkosopimuksen – Linus Nyman jatkaa Raumalla *Jatkoaika.com*.  5.3.2022. Jatkoaika r.y. Viitattu 6.3.2022.
19. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 24.4.2017. (englanniksi)
20. ↑  Elite Prospects - Hlinka Gretzky Cup Stats 2016-2017 *eliteprospects.com*. Everysport Media Group AB. Viitattu 18.1.2020. (englanniksi)
21. ↑  Luka Nyman *Elite Prospects*. Everysport Media Group AB.  (englanniksi)

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
19 Järvenpää |
20 Nyman |
23 Trakht |
24 Krannila |
27 Po. Westerholm |
29 Suni |
30 Salonen |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen